Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 81/12/8802	Košice I, 27.3.2012
EEČ : 2-63-103-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: učiteľka
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: XXXXX 
b.	Peňažná suma určená na všeobecne prospešné účely: XXXXX 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: XXXXX 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: učiteľka
realizované policajtom Obv.odd. PZ XXXXX - XXXXX pod spisovou značkou XXXXX

Skutková veta: 
v Košiciach dňa 07.02.2012 v čase okolo 18.00 hod. na ul. Hlavnej č. 111 v OD Tesco sa zmocnila vyloženého tovaru a to 1 ks Vanish 2 l v hodnote 8,79 €, 1 ks detská obuv v hodnote 4,90 €, 1 ks sedliacky bok v hodnote 2,19 €, 1 ks pistácie solené v hodnote 6,93 €, 2 ks pudr staymatte v hodnote 9,16 €, 2 ks tričko v hodnote 16,-€, s ktorým prešla cez pokladničnú zónu bez zaplatenia, kde bola následne prichytená pracovníkmi SBS, čím takto svojím konaním  spôsobila XXXXX XXXXX, XXXXX škodu vo výške 60,61 €, pričom takéhoto konania sa dopustila aj napriek tomu, že bola postihnutá  a to za priestupok proti majetku podľa § 50 ods. 1 zákona č. 372/1990 Zb. o priestupkoch blokovou pokutou na mieste hliadkou OO PZ Svidník dňa 21.04.2011 č. 030816 až 030818
Odôvodnenie: 
Uznesením policajta OO PZ XXXXX-XXXXX zo dňa 08.02.2012  bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 2 písm. f / Trestného zákona na tom skutkovom základe, ako je uvedené vo výrokovej časti tohto uznesenia.        

Preskúmaním na vec sa vzťahujúceho spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods.1 Tr. poriadku.

	Obvinená a poškodená uzavreli dňa 21.03.2012 dohodu o zmieri, v rámci ktorej poškodená strana nepožadovala náhradu škody za odcudzené veci, nakoľko tieto jej boli vrátene v nepoškodenom stave. 

	Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná.  

	Dňa 22.03.2012 obvinená zložila na účet Krajskej prokuratúry v XXXXX peňažnú sumu na všeobecne prospešné účely vo výške XXXXX určenú podľa dohody o zmieri pre XXXXX, vo výške XXXXX, č. ú.: XXXXX a na peňažnú pomoc obetiam trestnej činnosti vo výške XXXXX. Táto suma je primeraná závažnosti spáchaného trestného činu.

	Obvinená a poškodená strana s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z vyššie uvedených dôvodov som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná  sťažnosť, ktorú  možno podať do troch dní od jeho oznámenia na Okresnú prokuratúru 
XXXXX I. Sťažnosť má odkladný účinok.

Mgr. Jozef Stanko
prokurátor